## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2016. január 28-i nyílt üléséről***

 Határozat: 1-11/2016.(I.28.)

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2016. január 28-i nyílt üléséről |
| *Jelen vannak:**Távol van:*  | Bebes István, Szabó Ferenc, Tóth Gábor, Bán Miklós, Geosics László, Ferencz Gyula, Czvitkovics Gyula Csák Tamás, dr. Hadnagy Ádám, Tóth Gábor, Auer Miklós képviselő-testületi tagok Tompa László képviselő-testületi tagS |  |
| *Tanácskozási joggal meghívottak közül megjelent:* |  |  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Forró Szilvia Városfejlesztési és Építéshatósági irodavezetőButi Tibor Közszolgálati Iroda vezetője  |  |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 14 óra 00 perckor megnyitja. Elmondja, hogy Tompa László képviselő-testületi tag hivatalosan van távol, a távolmaradását jelezte. Kéri a napirend elfogadását.

A Képviselő-testület a javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyilvános ülés keretében:

1. Beszámoló a polgármesternek a két ülés között tett fontosabb intézkedéseiről, eseményekről.

 Előterjesztő: **Bebes** **István** polgármester

1. Döntés a helyi építési szabályzat és szabályozási terv módosításának kezdeményezéséről

Előterjesztő: **Bebes István** polgármester

1. Szennyvízközmű hozzájárulás megállapítása Rábán aluli településrészt és Vasaljai utcát illetően

Előterjesztő: **Bebes István** polgármester

1. Pályázat benyújtása a Nemzeti Kulturális Alap Építőművészet és Örökségvédelem kollégiuma által kiírt pályázati felhívásra

Előterjesztő: **Bebes István polgármester**

1. Körmend és Kistérsége Önkormányzati Társulás társulási megállapodásának módosítása

Előterjesztő: **Bebes István** polgármester

1. Javaslat intézményvezetői pályázat kiírására

Előterjesztő: **Bebes István** polgármester

1. Pályázat kiírása Körmend Város Gondnoksága intézményvezetői feladatainak ellátására

Előterjesztő: **Bebes István** polgármester

1. Tájékoztató Vevő személyében bekövetkező változásról

Előterjesztő: **Bebes István** polgármester

1. Véleménynyilvánítás állásfoglalást érintő kérdésben

Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

 Előterjesztő: **Forró Szilvia** irodavezető

- Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes** **István** polgármester

Bebes István elmondja, hogy december 16-án részt vett a Szociális Szolgáltató és Információs Központ Fogyatékos Nappali ellátása és az Unger László Idősek Otthona karácsonyi ünnepségén. December 17-én a Szociális Szolgáltató és Információs Központ Idősek Klubja karácsonyi ünnepségén vett részt. December 19-én a városi adventi koszorú 4. gyertyáját gyújtotta meg, köszöntötte a megjelenteket. Megköszöni az előkészítő munkát, pozitív visszajelzéseket kapott. December 21-én részt vett a Hét Határ Határon Átnyúló Önkormányzati Szövetség Közgyűlésén, a közhasznúsági jelentés elfogadása, az alapszabály módosítása volt napirenden. December 22-én részt vett a KEOP Körmend Város szennyvíz- csatornázottságának fejlesztése Alsóberkifalu, Felsőberkifalu és Horvátnádalja településrészek bevonásával, kiegészítve Körmend, Rábán aluli településrész és Vasaljai utca szennyvízelvezetési munkáinak kivitelezése című projekt záró rendezvényén. Elmondja, hogy a lezárás és az elszámolás sikeres volt, azonban néhány területen még további munka elvégzése várható. Január 2-án a Városi Fúvószenekar Egyesület Újévi koncertjén köszöntötte a megjelenteket Úgy vette észre, hogy a körmendiek szívesen mennek a rendezvényre, amely lassan kinövi magát. Január 6-án egyeztetést folytatott a VasiVíz Zrt. vezérigazgatójával a Hunyadi utca 61. alatt található lakások egyedi vízmérőivel kapcsolatban, valamint megbeszélést tartott a 2014-2020 időszak megyei Terület- és Településfejlesztési Operatív Program (TOP) pályázati lehetőségeiről, továbbá részt vett a fürstenfeldi újévi koncerten, kéri az aktívabb együttműködést a képviselőktől. Január 7-én részt vett a megyei polgármesterek évindító megbeszélésén a Megyeházán, a fejlesztési lehetőségekről egyeztetett a Vas Megyei Közgyűlés Elnökével. Január 11-én a Határon átnyúló interreg együttműködés lehetőségének szakmai megbeszélése zajlott, újabb pályázatot kívánnak benyújtani. Január 12-én megbeszélése volt a Sodexo képviselőjével az óvodai étkeztetési problémák miatt, valamint egyeztetett az Országos Mentőszolgálat főigazgatójával, az OMSZ TIOP pályázatának keretében a mentőállomás felújításáról, és az orvosi ügyelettel kapcsolatos kérdésekről. Január 13-án a NIF Zrt. képviselőivel a Hegyaljai utca állapotáról tartott megbeszélést. Január 15-én a pályázati aktualitásokról folytatott megbeszélést. Január 18-án egyeztetést folytatott a fürstenfeldi polgármesterrel a határon átnyúló Interreg pályázatról. Január 20-án a Forster Gyula Nemzeti Örökségvédelmi és Vagyongazdálkodási Központ elnökével folytatott egyeztetést, melynek a Kastély volt a témája, továbbá tárgyalt a Miniszterelnökség európai uniós fejlesztésekért felelős nemzetközi helyettes államtitkárával a „Batthyány család történelmi örökségének megújítása, kulturális célú hasznosítása” és a „A körmendi Vadászlak és természeti környezetének megújítása” című Norvég Alap pályázatokról. Január 21-én részt vett a Magyar Kultúra Napja alkalmából rendezett állami ünnepségen, ahol Minősített Közművelődési Intézmény címben részesült a Körmendi Kulturális Központ, Múzeum és Könyvtár. Január 25-én projekt és költségvetési megbeszélés volt, itt jelzi, hogy a költsévetési rendelet kapcsán február 11-én 8 órakor lesz rendkívüli testületi ülés. Január 27-én a Regionális Pedagógiai Oktatási Központ (Zalaegerszeg) vezetőjével az Oktatási Központ pedagógiai-szakmai szolgáltatásaival kapcsolatos feladatairól folytatott megbeszélést.

A Képviselő-testület a polgármester két időszak közötti beszámolóját 10 igen szavazattal, 1 tartózkodás mellett elfogadja.

**2./ Döntés a helyi építési szabályzat és szabályozási terv módosításának kezdeményezéséről**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy 3 kérdés került a testület elé, amely a HÉSZ módosítás kezdeményezésére irányul. Az első esetben egy önkormányzati területet is érintő módosításról van szó, amely megengedné a mezőgazdasági létesítményeket a Rábán aluli mezőgazdasági földeken. Ez egy később beadandó projekt kapcsán válik majd a város számára fontossá. A második esetben egy vállalkozói megkeresésről van szó, a harmadik esetben pedig egy lakossági megkeresésről beszélnek, telekmegosztás érdekében. A főépítésszel egyeztetve mindhárom kérelem egyszerűsített eljárásban tárgyalható.

Auer Miklós képviselő-testületi tag véleménye szerint sok termőföld fogy így el.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslatok elfogadását.

Körmend Város Önkormányzata Képviselő-testülete a javaslatokat 11 igen szavazattal elfogadja, és a következő határozatokat hozza:

**1/2016.(I.28.) önkormányzati határozat**

1. Körmend Város Önkormányzata Képviselő-testülete **a Körmend, 0249/2 hrsz-ú ingatlan** kapcsán
* úgy dönt, hogy a vonatkozó övezeti szabályozását módosítani kívánja úgy, hogy az tegye lehetővé a mezőgazdasági építményeknek az érintett övezetben található ingatlanokon történő elhelyezését, a Képviselő-testület az ehhez szükséges településrendezési eszközöket kéri módosítani.
* felkéri a polgármestert és a városi főépítészt a szükséges intézkedések megtételére.

Felelős: főépítész

Határidő: 2016.március 31., a Képviselő-testület elé történő elfogadó előterjesztésre.

**2/2016.(I.28.) önkormányzati határozat**

Körmend Város Önkormányzata Képviselő-testülete **a Körmend, 307/1, 307/2 hrsz-ú ingatlan** kapcsán

* úgy dönt, hogy a vonatkozó övezeti szabályozását módosítani kívánja úgy, hogy a megengedett legnagyobb beépítési % arányt 80%-ra emeli, a Képviselő-testület az ehhez szükséges településrendezési eszközöket kéri módosítani.
* felkéri a polgármestert és a városi főépítészt a szükséges intézkedések megtételére.
* felkéri a Jegyzőt arra, hogy a kérelmezővel kötendő településrendezési szerződést készítse elő, egyben felhatalmazza a Polgármestert annak aláírására.

Felelős: főépítész

Határidő: 2016.március 31., a Képviselő-testület elé történő elfogadó előterjesztésre.

**3/2016.(I.28.) önkormányzati határozat**

Körmend Város Önkormányzata Képviselő-testülete **a Körmend, 780 hrsz-ú ingatlan** kapcsán

* úgy dönt, hogy a vonatkozó övezeti szabályozását módosítani kívánja, hogy a módosítás a **Körmend 780 hrsz**-ú ingatlant érintően is tegye lehetővé a telek megosztását, a Képviselő-testület az ehhez szükséges településrendezési eszközöket kéri módosítani.
* felkéri a polgármestert és a városi főépítészt a szükséges intézkedések megtételére.
* felkéri a Jegyzőt arra, hogy a kérelmezővel kötendő településrendezési szerződést készítse elő, egyben felhatalmazza a Polgármestert annak aláírására.

Felelős: főépítész

Határidő: 2016.március 31., a Képviselő-testület elé történő elfogadó előterjesztésre.

**3./ Szennyvízközmű hozzájárulás megállapítása Rábán aluli településrészt és a Vasaljai utcát illetően**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az előterjesztés bemutatja, hogy kormányzati támogatás nélkül közel 2 millió forint összegből lehetett volna egy ingatlan bekötését megvalósítani, így azonban alacsonyabb az összeg, ami alapját képezi a lakossági hozzájárulásnak. 100.000 Ft+ÁFA összegben javasolja megállapítani a közművesítési hozzájárulást, javasolja, hogy 10 % kedvezmény illesse meg azt, aki a hozzájárulás összegét egyösszegben befizeti, részletfizetés esetén pedig az összeget 365 napon belül 4 részletben kell megfizetni. Tájékoztatja a lakosságot arról, hogy március hónapban kezdődik a határozatok kiközlése, április hónapban áll be a fizetések esedékessége.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**4/2016.(I.28.) önkormányzati határozat**

Körmend Város Önkormányzata a 2015 évben a Rábán aluli városrészen létesített szennyvízhálózat beruházási költségeinek egy részét áthárítja a közműkiépítéssel érintett ingatlanok tulajdonosaira.

A bekötésenkénti hozzájárulás összegét a Képviselő-testület 100.000 Ft+ÁFA összegben határozza meg. A közművesítési hozzájárulás kivetésével az alábbi utcákban található ingatlanok érintettek: Körmend, Hegyaljai u., Híd utca, Kertész utca, Szénatelep u., Vasaljai u.

A közművesítési hozzájárulás megfizetésének módját a Képviselő-testület az alábbiak szerint állapítja meg:

1. Egyösszegű befizetés esetén a befizetésre kötelezett a közművesítési hozzájárulás bruttó összegéből 10% kedvezményben részesül. Egyösszegű befizetés esetén a befizetés határideje: a közművesítési hozzájárulás kivetéséről szóló jegyzői határozat jogerőre emelkedésének napjától számított 30. nap.
2. Amennyiben a befizetésre kötelezett részletfizetést kér, úgy a részlet az alábbiak szerint fizetendő meg:
3. az első részlet összege a közművesítési hozzájárulás bruttó összegének 30%-a, azaz 38.100 Ft. Az első részlet befizetési határideje: a közművesítési hozzájárulás kivetéséről szóló jegyzői határozat jogerőre emelkedésének napjától számított 30. nap.
4. A fennmaradó 88.900 Ft. összeget a befizetésre kötelezett a közművesítési hozzájárulás kivetésétől számított egy éven belül, a befizetésre kötelezett választása szerint havonta egyenlő részletekben (7408 Ft.) vagy negyedévente egyenlő részletekben (22.225 Ft.) köteles megfizetni. Amennyiben valamely részlet megfizetésével a befizetésre kötelezett 15 napot meghaladó késedelembe esik, a kivetett hozzájárulás egyösszegben válik esedékessé.

A közművesítési hozzájárulást a közmű kiépítésével érintett ingatlanok tulajdonosai viselik tulajdoni hányadaik arányában.

Körmend város Önkormányzata Képviselő-testülete felhatalmazza a Polgármestert arra, hogy a jelen határozatában megállapított közművesítési hozzájárulás részletekben történő megfizetése esetén további részletfizetési kedvezményről döntsön méltányossági jogkörben eljárva.

Határidő: a közművesítési hozzájárulás kivetésére: 2016. március 15.

Felelős: jegyző

**4./ Pályázat benyújtása a Nemzeti Kulturális Alap Építőművészet és Örökségvédelem kollégiuma által kiírt pályázati felhívásra.**

Előterjesztő: **Bebes István polgármester**

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Körmend városa, mint a kastély vagyonkezelője a Batthyány kastély felújításában lépésről lépésre halad előre, különböző pályázati előkészítések során próbálnak meg a felújítandó épületrészekre megoldást találni. Most van lehetőség az előterjesztésban szereplő ingatlanrészek felújítására, meg van a támogatási igény, az önerő. Az önerő visszaigényelhető lesz. A felújítás után ezen épületrészeknek a kihasználására van megoldás.

Auer Miklós képviselő-testületi tag kérdezi, hogy az önkormányzat részéről a visszaigénylés meg is fog-e történni.

Bebes István polgármester elmondja, hogy igen, a visszaigénylés meg fog történni, azonban annak is meg van az eljárási rendje, csak a beruházás befejeztével és meghatározott időszakonként lehet ezen igényt érvényesíteni, ezért kéri mindenki türelmét.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**5/2016.(I.28.) önkormányzati határozat**

Körmend Város Önkormányzata Képviselő-testülete

1. **Műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatására** kiírt pályázati **felhívására „A körmendi Batthyány kastélyhoz tartozó lóistálló és kocsiszín épületek felújítása” című pályázat benyújtását támogatja.**
2. a pályázat megvalósításához 33.000.000,-Ft önerőt biztosít költségvetésében azzal, hogy az önerő összegét a tulajdonos Magyar Államtól az Önkormányzat –idegen vagyonon végzett értéknövelő beruházás jogcímén – visszaigényli.

**Felelős: jegyző**

**Határidő. pályázat benyújtása 2016.02.26.**

**5./ Körmend és Kistérsége Önkormányzati Társulás társulási megállapodásának módosítása**

Előterjesztő: **Bebes István polgármester**

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a 33 település felmondta az OMSZ-al kötött megállapodást. Az OMSZ vezetője jó munkát kívánt, nem igazán ragaszkodtak a feladat náluk maradásához. Az Önkormányzata megpróbál az ügyeleti rendszerhez más eszköz-ellátást és körülményeket biztosítani.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslatok elfogadását.

Bebes István polgármester kéri a határozati javaslatok elfogadását.

Körmend Város Önkormányzata Képviselő-testülete a határozati javaslatokat 11 igen szavazattal elfogadja, és a következő határozatokat hozza:

**6/2016.(I.28.) önkormányzati határozat**

1. Körmend város Önkormányzata Képviselő-testülete jóváhagyja a Körmend és Kistérsége Önkormányzati Társulás társulási megállapodásának módosítását az alábbiak szerint:

 A társulási megállapodás 4.2.2. pontja az alábbiak szerint módosul:

#  / 4. A társulás által ellátott feladat- és hatáskörök:/

 **4.2.2.**

 **072112 Háziorvosi ügyeleti ellátás**

 **Egészségügyi ellátás**

 Ellátja az Egészségügyi alapellátásáról szóló 2015. évi CXXIII. törvényben meghatározott feladatok közül a **háziorvosi ügyelet** megszervezését és biztosítását valamennyi társult tag, továbbá az alábbi, Társuláson kívül álló települések részére: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér.

1. A társulási megállapodás 1.) pont szerinti módosítása 2016. április 1-én lép hatályba.

**7/2016.(I.28.) önkormányzati határozat**

Körmend város Önkormányzata Képviselő-testülete jóváhagyja azt, hogy a Körmend és Kistérsége Önkormányzati Társulás feladatellátási szerződést kössön a háziorvosi ügyeleti feladatok ellátása végett az alábbi településekkel: Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér. A megállapodás elkészítésére a Képviselő-testület felkéri a Jegyzőt, aláírására felhatalmazza a Polgármestert.

Felelős: jegyző módosítás átvezetéséért és feladatellátási megállapodás elkészítéséért

Határidő: 2016. április 1.

**6./ Javaslat intézményvezetői pályázat kiírására**

Előterjesztő: **Bebes István polgármester**

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy bármilyen hihetetlen, eltelt az öt év, pályázatot kell kiírni a tisztség betöltésére.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**8/2016.(I.28.) önkormányzati határozat**

Körmend Város Önkormányzatának Képviselő-testülete a mellékelt pályázati felhívásnak megfelelően pályázatot ír ki a Körmendi Kulturális Központ és Faludi Ferenc Könyvtár igazgatói munkakörének betöltésére.

**Határidő:** azonnal

**Felelős:** polgármester

**7./ Pályázat kiírása Körmend Város Gondnoksága intézményvezetői feladatainak ellátására**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**9/2016.(I.28.) önkormányzati határozat**

Körmend Város Önkormányzata az előterjesztés melléklete szerinti tartalommal pályázatot ír ki Körmend Város Gondnoksága intézményvezetői munkakörének betöltésére.

**8./ Tájékoztató Vevő személyében bekövetkező változásról**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a 2015. decemberi döntést követően vált ismertté, hogy a szóban forgó, 287 m2 nagyságú területet nem az AH Universal Bau Kft., hanem a Vasi Faüzem Faipari Kft. kívánja megvásárolni A két cég érdekeltségi köre azonos.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**10/2016.(I.28.) önkormányzati határozat**

Körmend város Önkormányzata Képviselő-testülete jóváhagyja azt, hogy a tulajdonát képező, körmendi 1536/14 hrsz-ú, 287 m2 kiterjedésű, beépítetlen telek megjelölésű ingatlan az A .H. Universal Bau Kft. helyett a Vasi Faüzem Faipari Kft. (Körmend, Legény u. 28-30.) részére kerüljön értékesítésre a 127/2015. (XII.15.) sz. határozatban foglalt értéken és feltételekkel.

*Bán Miklós képviselő-testületi tag elhagyja az üléstermet, így az ülés 10 fővel folytatódik.*

**9./ Véleménynyilvánítás állásfoglalást érintő kérdésben**

 Előterjesztő: **Bebes** **István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a település a véleményét elmondja, és erre van lehetősége.

Auer Miklós képviselő-testületi tag elmondja, hogy egy hasonló javaslatot az Országgyűlésben a Jobbik frakciója. Kéri kiegészíteni a határozati javaslatot aszerint, hogy Körmend város Képviselő-testülete elutasítja a kötelező betelepítési kvótát, *valamint visszatoloncolás révén hazánk területére migránsok befogadását. A kötelező betelepítési kvóta, csakúgy mint a visszatoloncolás jogtalan, értelmetlen. Körmend Város Képviselő-testülete nem támogatja idegenrendészeti objektum létesítését közigazgatási területén, s egyben elutasítja, hogy harmadik országbéli állampolgárt kötelezően alkalmazni kelljen a közfoglalkoztatási programokban.*

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester elmondja, hogy Auer képviselő úr kiegészítő javaslata kormányzati kérdés, az önkormányzat csak véleményt mondhat. A fent elmondott kérdésköröket kormányzati szinten kell megoldani, nem javasolja a kiegészítést.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal elfogadja, és a következő határozatot hozza:

 **11/2016.(I.28.) önkormányzati határozat**

Körmend Város Önkormányzata nem ért egyet a kötelező betelepítési kvóta rendszerével. Az Önkormányzat véleménye az, hogy a kötelezően Magyarországra erőltetett betelepítési kvóta jogtalan, értelmetlen, az növeli a bűnözés kockázatát és a terrorveszélyt. Az Önkormányzat véleménye az, hogy a kvóta veszélyezteti a magyar kultúrát és a mindennapok biztonságát, és vállalhatatlan terheket jelent a magyar szociális, egészségügyi és oktatási rendszerre.

Kérjük a Kormányt, hogy minden lehetséges eszközzel akadályozza meg az illegális migránsok beáramlását és a kötelező betelepítési kvótát, védje meg Magyarországot és a magyar embereket!

.

*Bán Miklós képviselő-testületi tag visszatér az ülésterembe, így az ülés 11 fővel folytatódik.*

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Ferencz Gyula, Dr. Hadnagy Ádám, Szabó Ferenc és Auer Miklós képviselő-testületi tagok az interpellációra kapott választ elfogadják.

**Interpellációk:**

Auer Miklós képviselő-testületi tag lakossági kérést közvetítve elmondja, hogy a hétvégén az autóbusz nem áll meg, illetve nem jön be Körmend Fő terére, ez többeknek okoz problémát. Kéri a menetrend megváltoztatásának kezdeményezését.

Elmondja, hogy vannak olyan vezetők, akik mindenképpen be kívánnak számolni az elvégezett munkájukról, vannak akiket leváltanak, vagy kineveznek úgy, hogy a képviselők nem is tudnak róla. Amikor a Szociális Szolgáltató és Információs Központ vezetőjének kinevezéséről érdeklődött, Polgármester Úrtól azt a választ kapta, hogy jó kezekben lesz az intézmény. Most hallotta, hogy megint más vezető van. Mivel több hátrányos, fogyatékos, autista gyermeket látnak el, így azt kérdezi, hogy a szolgáltatás, mind emberállományban, mint eszközökben nem változott-e.

Bebes István polgármester elmondja, hogy az ÉNYKK-val egyeztetést folytattak, március 1-től új menetrend lesz, amely rendezi ezt a problémát. A szolgáltatóval kapcsolatban elmondja, hogy jó kezekben van az intézmény vezetése, a korábbi vezető véleménye szerint nem teremtett megfelelő körülményeket, azóta rendeződött az intézmény vezetése, a szakmai munka megfelelő, vezetői pályáztatás fog történni.

Bán Miklós képviselő-testületi tag kéri a Bartók lakótelep és a Rákóczi u. közötti (a temetőig) járda rendbetételét, illetve a bicikli út felfestését, továbbá a Somogyi utca jobbra-balra kanyarodás felfestését, mivel több autósnak ez nem egyértelmű.

Ferencz Gyula képviselő-testületi tag elmondja, hogy a József Attila utcai parkolóban évek óta kettő autó parkol, a közterület-felügyelőnek is jelentve lett, ezek alkalmatlanok a közlekedésben való részvételre, kéri azok eltávolítását.

Bebes István polgármester elmondja, hogy az erről szóló rendelettel megteszik a szükséges lépéseket.

Geosics László képviselő-testületi tag elmondja, hogy a Bartók Béla lakótelep 5/B. lépcsőház egy horrorfilm jelenetének díszlete lett. Az ott élők az esti órákban a fűrészelésektől, hasogatásoktól még nyugtatóval sem tudnak aludni, több illegális lakásfoglaló jelent meg. Javasolja a rendőrség igénybevételét, és az épület lezárását.

Bebes István polgármester elmondja, hogy adott rend szerint kell eljárni. Folyamatos ellenőrzés alá veszik az épületet, tettek már feljelentést a rendőrségen, akkor volt is egy razzia, most úgy tűnik, újabb feljelentéssel kell élni.

Dr. Hadnagy Ádám képviselő-testületi tag kéri a 208-as lakás 2. átjárójánál (a kórházhoz közel) 4 fa átvizsgálását, mert a tűzoltók jelezték, hogy ebből gond lehet esetleges kivonuláskor.

Bebes István polgármester kéri a fák átvizsgálását.

További kérdés, vélemény nem hangzik el. Bebes István polgármester a Képviselő-testület ülését 14 óra 58 perckor bezárja.

K. m. f.

 Bebes István dr. Stepics Anita

 polgármester jegyző